དེས་ན་རང་ཅག་གིས་ཀྱང་གཡོན་མཐའི་སྲིད་ཀྱིས་ཕྱུགས་པའི་ལོ་རྒྱུས་ཀྱི་རྒྱུན་སྐྱོང་བ་ལས།འཇིག་རྟེན་འཁོར་བས་སྦགས་པའི་ཆོས་ལུགས་ཀྱི་མཇུག་མ་འཛིན་པ་ལས།སྒེར་གཅོད་གཞུང་གིས་བསྩལ་བའི་བཅས་མཐའ་ལ་མགོ་བོ་བསྙེས་པ་ལས།རང་གི་མགོ་ཐོག་གི་བདག་དབང་དང་ལུས་ཐོག་གི་ཐོབ་ཐང་ནི་གང་ཡིན་པ་ཤེས་སུ་འཇུག་རྒྱུ་གལ་ཆེ་ལ།དེ་ཉིད་ཀྱང་རང་གིས་འབད་པ་དྲག་པོ་དང་ནུས་ཤུགས་ཡོད་དགུམཐའ་ན་རང་གི་གཅེས་པའི་ཚེ་སྲོག་ཡན་གྱིས་བརྩད་ཅིང་བརྩོན་པའི་སྒོ་ནས་རང་གི་བདག་དབང་རང་གིས་བླང་བར་བྱ་དགོས་པ་ནི་ཕྲག་ཏུ་བབ་པའི་ལས་འགན་ཉག་གཅིག་གོ།